Source: http://lugojeanul.ro/petruescu-s-a-inteles-cu-asu-poli/
Timestamp: 2018-12-15 00:25:02+00:00

Document:
Petruescu s-a înţeles cu ASU Poli Timişoara. Lugojul ar putea pierde şi un
Petruescu s-a înţeles cu ASU Poli Timişoara. Lugojul ar putea pierde şi un sponsor important după plecarea antrenorului
Cosmin Petruescu, antrenorul echipei de fotbal CSM Lugoj a a ajuns la o înțelegere cu echipa ASU Poli Timișoara, chiar dacă contractul nu a fost semnat încă. Petruescu, aflat la București pentru a obține licența Pro, va prelua această funcție de la 1 iulie. În ediția de campionat care tocmai s-a încheiat în Liga a III-a, Cosmin Petruescu a terminat pe locul al patrulea cu CSM Lugoj și s-a aflat în cărțile promovării până în ultimele etape.
“Cosmin Petruescu a declarat că și-ar dori să rămână la Lugoj în ideea în care am reuși o promovare la un nivel superior. El în momentul de față își termină examenele pentru obținerea licenței pro și își dorește o provocare. L-am înțeles, este la sfârșit de contract, am avut o colaborare foarte bună, îi dorim succes, este drumul pe care și l-a ales. Am înțeles că în momentul de față înțelegrea cu ASU Poli este stabilită, mai trebuie doar semnat. El în momentul de față încă la București pentru un modul al licenței Pro despre care v-am vorbit”, a declarat Marius Maier, directorul CSM Lugoj.
Plecarea lui Petruescu la ASU Poli periclitează șansele CSM-ului de a obține o sponsorizare importantă de la un om de afaceri din afara Lugojului cu care clubul este în discuții. Respectivul sponsor și-a exprimat expres dorința de a lucra cu Cosmin Petruescu. Deși nu a dorit să dea numele omului de afaceri cu care este în tratative, Marius Maier spune că de acesta depinde dacă CSM Lugoj își va propune promovarea în viitorul sezon competițional.
“Nu cred că ne vom putea permite financiar această promovare, cu toate că în momentul de față există o discuție cu un om de afaceri din țară, nu este lugojean, în ideea în care acesta ar dori să pună umărul la dezvoltarea fotbalului lugojean. Dacă acest lucru se concretizează, atunci ne putem gândi la promovare, altfel nu. Respectivul om de afaceri este așteptat în zilele următoare să aibă dicuții cu oficialitățile locale, însă el și-a dorit foarte mult ca pe banca tehnică a Lugojului să se afle Cosmin Petruescu. Sper ca plecarea profesorului Petruescu să nu-l determine pe respectivul om de afaceri să nu mai își dorească să vină spre Lugoj”, a adăugat Marius Maier.
Şi secunzii vor să plece
Conducerea CSM Lugoj încă nu a găsit o persoană care să îl înlocuiască pe Cosmin Petruescu, deși poartă diferite discuții. Un lucru este clar însă. Noul antrenor nu va fi din Lugoj, deoarece în localitate nu este nimeni care să aibă licența A. De asemenea reprezentanții clubului lugojean încearcă să-i convingă pe Claudiu Jivulescu, antrenorul secund și pe Sorin Micșa, antrenorul cu portarii să rămână la echipă, aceștia anunțându-și intenția de a pleca.
Related Topics:antrenorcomsin petruescucsms lugojfotballugojmaiersponsor
Povestea șoferului care a înfiinţat un club cu care de aproape 10 ani domină Campionatul Naţional de Scutere
Echipa de volei a CSM Lugoj a rămas fără antrenor principal. Va fi pregătită de fostul antrenor secund
Poliţiştii din Timiş, pe locul al treilea în campionatul de mini-fotbal organizat de MAI
VIDEO Arbitru lugojean, protagonist în faza săptămânii. Imagini preluate de televiziunile din întreaga lume
Primarul Francisc Boldea vrea să retragă echipa de fotbal din campionat, după primele cinci etape
Echipele de volei ale CSM Lugoj au disputat și în acest weekend două meciuri în diviziile de care aparțin. La echipa mare, lucrurile nu au fost deloc roz.
În deplasarea de la Târgoviște, acolo unde antrenor este chiar fostul selecționer al echipei lugojene, sârbul Valerijan Luka, gazdele au câștigat cu trei la zero un meci modest făcut de formația din orașul de pe Timiș. Scorul final pe seturi a fost de 25-17, 25-16 și 25-10.
Lucrurile au stat mai bine în cazul echipei mici, CSM Lugoj 2 impunându-se cu scorul de 3 la 2 contra formației din Oradea, meciul împotriva CSU a fost unul electrizant. Lugojencele au întors scorul de la 0-2, revenind și câștigând partida după ce și-au adjudecat ultimele trei seturi ale întrecerii.
Senioarele pierd, junioarele câștigă! Weekend plin cu volei pentru CSM Lugoj
Weekend plin cu volei pentru CSM Lugoj, atât pentru senioarele, cât și pentru junioarele clubului. Echipa mare CSM Lugoj a jucat sâmbătă, 1 decembrie, pe teren propriu împotriva jucătoarelor din fruntea clasamentului, Volei Alba Blaj.
Chiar dacă nu au plecat ca și favorite în joc, lugojencele au făcut o partidă bună, apropiindu-se simțitor de un al cincilea set împotriva campioanei. După un set 4 intens, pe care Blajul și l-a adjudecat într-un final, oaspeții au câștigat partida cu scorul de 3 la 1.
Tot de Ziua Națională, CSM Lugoj II au jucat partida contra formației din Sighetul Marmației, în deplasare. Junioarele s-au impus cu scorul de 3 la 0, dominând clar partida. Duminică, pe 2 decembrie, formația CSȘ Lugoj a făcut deplasarea la Râmnicu Vâlcea, acolo unde s-au impus cu același scor de 3 la 0 împotriva formației gazdă.
Dacă pentru senioare, aceasta a fost antepenultima etapă din tur, pentru junioare turul s-a încheiat deja cu ocazia meciurilor din acest weekend. CSM Lugoj II încheie turul Diviziei B Vest pe locul 5, cu 6 victorii împotriva echipelor CSU Politehnica Timișoara, CSM Sibiu, CSM Timișoara, CSV Cetate Deva și SCMU Craiova, precum și cu 3 înfrângeri în fața echipelor CSU Oradea, FC Argeș Pitești și CSM Târgu Mureș.
Volei de Ziua Națională la Lugoj! Pregătește-ți tricolorul pentru galerie
Sâmbătă, chiar de Ziua Națională a României, CSM Lugoj are nevoie de o galerie cât mai gălăgioasă pentru o partidă care se anunță a fi palpitantă.
Meciul vine după ce jucătoarele din Lugoj au reușit o victorie neașteptată la Timișoara, împotriva Agrolandului, pe care l-au învins cu 3 la 2 în deplasarea de sâmbătă. Senioarele au jucat mai bine decât niciodată sâmbătă, lucru ce nu s-a întâmplat în cazul junioarelor, care au pierdut meciul de sâmbătă de pe teren propriu cu 0 la 3 în favoarea echipei FC Argeș Pitești.
De această dată, la Lugoj vor face deplasarea jucătoarele de la Volei Alba Blaj, vicecampioanele Europei și lidere ale campionatului Diviziei A1 la volei. Partida începe la orele 18:30, pe același teren al Sălii Sporturilor “Ioan Kunst Ghermănescu” de pe strada Timișorii.

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM